stanford-oval/wikipedia huggingface dataset:
הוברבורד (בחזרה לעתיד)
אזכורים בולטים בתרבות הפופולרית > סרטון המתיחה של Funny or Die ‏(2014)

במרץ 2014 חברה בשם HUVr פרסמה באתר אינטרנט משלהם וב-YouTube כי החברה הצליחה לפתח הוברבורדים אמיתיים. בסרטון הווידאו שהחברה פרסמה ב-YouTube השתתפו בין היתר השחקן כריסטופר לויד (השחקן שגילם את דמותו של דוק בראון בטרילוגיית סרטי "בחזרה לעתיד"), הסקייטבורדר המקצועי טוני הוק, המוזיקאי מובי, ושחקן הפוטבול טרל אוונס אשר ריחפו לכאורה על ההוברבורדים בחניון בלוס אנג'לס. האפקטים המיוחדים הכושלים בסרטון, כגון סצנות בהם לא הוסר לחלוטין החוט שהחזיק את השחקנים באוויר, סייעו לאמת כי מדובר במתיחה. האתר Funny or Die, אשר הפיק את הסרטון, פרסם בהמשך שני סרטוני וידאו בהם כריסטופר לויד וטוני הוק הודו כי מדובר במתיחה.
ראו גם

סקייטבורד
נייקי מאג
הערות שוליים

1 2  Snopes clarification for Hoverboard hoax
↑  Buckley, Sean (2014-10-21). "We rode a $10,000 hoverboard, and you can too". Engadget.com. נבדק ב-2015-07-18.
↑  "Hendo Hoverboards - World's first REAL hoverboard by Hendo Hover — Kickstarter". Kickstarter.com. נבדק ב-2015-07-18.
↑  אור קורץ‏, גרייט סקוט: סקייטבורד מעופף מקבל מימון בקיקסטארטר, באתר וואלה, 23 באוקטובר 2014
↑  Lynch, Kevin (2015-05-22). "Video: Watch incredible footage of farthest flight by a hoverboard record set by Canada's Catalin Alexandru Duru". Guinness World Records. נבדק ב-2015-07-18.
↑  6/23/15 7:00pm. "Wait a Minute, Did Lexus Actually Make a Working Hoverboard?". Gizmodo.com. נבדק ב-2015-07-18.
↑  לקסוס חוזרת לעתיד - ייצרו סקייטבורד מעופף? - אוטו
↑  Jonathan Welsh, Lexus unveils 'Back to the Future II'-like hoverboard with Ross McGouran video, Today, ‏5 August 2015 (באנגלית)
↑  Sam Sheffer, I rode the Lexus hoverboard at a skatepark in Spain, The Verge, ‏August 4, 2015 (באנגלית)
↑
↑  "Real Life Hoverboard Tony Hawks Rides the next gen skateboard". YouTube. 2014-03-20. נבדק ב-2015-07-18.
↑  אז האם באמת קיים סקייטבורד מעופף?, באתר וואלה, 5 במרץ 2014
↑  "Funny Or Die is Sorry for Lying about Hoverboards". YouTube. 2014-03-06. נבדק ב-2015-07-18.
↑  "HUVr Tech Tony Hawk Reveals Hoverboard Prank". YouTube. 2014-10-07. נבדק ב-2015-07-18.
האמר HX

| --- | --- |

Hummer HX
 מאפיינים כלליים
 נקרא גם:  האמר H4
 יצרן:  האמר
 שנות ייצור:  2008
 הרכבה:  ארצות הברית ארצות הברית
 חברת אם:  ג'נרל מוטורס
 אורך:  4,346 מ"מ
 רוחב:  2,057  מ"מ
 גובה:  1,829 מ"מ
 בסיס גלגלים:  2,616 מ"מ
 מפרט טכני
 מנוע:  V6  צילינדרים, 3,564 סמ"ק המפיק 400 כ"ס ב-6,300 סל"ד, יחס דחיסה 11.3:1
 הילוכים:  תמסורת אוטומטית - 6 מהירויות
האמר HX (באנגלית: Hummer HX, קרוי גם: האמר H4) הוא  דגם של מכונית קונספט מהמותג האמר המוגדר רכב שטח בתצורת SUV, בעל הנעה כפולה 4x4, שהוצג על ידי יצרן כלי הרכב האמריקאי ג'נרל מוטורס בתערוכת הרכב של דטרויט בשנת 2008.
"האמר HX"

2 דלתות צד + דלת אחורית.
4 נוסעים.
מנוע קדמי - 6 ליטר.
מנוע בנזין.
סוג הנעה: הנעה כפולה 4x4.
צבע הזית המט החיצוני של החוץ הוחל גם על הלוחות המכוסים ברזל מתכת. הרצפה נבנתה מחומר גומי.
המושבים האחוריים נשלפים כדי לאפשר מקום מטען.
הקונסולה (מעמד) כללה תא לטלפונים ולנגני MP3 ללא רדיו קונבנציונלי, רק רמקולים משולבים ומחבר לנגנים דיגיטליים או מכשירים דומים.
גלריה

"האמר HX"
"האמר HX"
"האמר HX"
"האמר HX"
ראו גם

האמר
הערות שוליים

↑  "האמר HX" בתערוכת המכוניות הבינלאומית של צפון אמריקה בשנת 2008 בדטרויט autoblog.com/2008/01/08/detroit-2008-hummer-hx-concept
↑  "האמר HX" autoweek.com/article/car-news/hummer-thinks-smaller-hx-concept
↑  "האמר HX" jalopnik.com/detroit-auto-show-hummer-hx-concept
↑  "האמר H4" gmhummer.com/timeline/h4
הזרקת מנות

הזרקת חבילות מידע, או "הזרקת מנות" (Packet injection) היא מונח מתחום התקשוב (תקשורת מחשבים), המתייחס לתהליך של הפרעה לחיבור רשת קיימת, על ידי יצירת חבילות מידע הנראות כחלק מזרם התקשורת התקין. תהליך הזרקת המנות מאפשר לצד ג' בלתי מוכר לשבש או ליירט חבילות מידע הנשלחות בין משתמשי הרשת, דבר אשר עלול להוביל להידרדרות או חסימת יכולת המשתמשים להשתמש בשירותי הרשת.
הזרקת חבילות מידע נפוצה בשימוש התקפת אדם באמצע (Man in the middle) ובהתקפות מניעת שירות למיניהן.
שימושים

שיבוש שירותים מסוימים (שיתוף קבצים או http) על ידי ספקי אינטרנט ונקודות גישה אלחוטיות.
עקיפת אבטחה ופגיעה בנקודות גישה אלחוטיות.
מאפשר בדיקת מנות מותאמות אישית על ידי הצבתם ישירות על רשת המחשב.
הדמיית תנועה ותרחישים ברשת מסוימת.
בדיקת חומות אש ומערכות איתור חדירה.
ביקורת ואיתור תקלות בסוגיות רשתות מחשבים.
איתור הזרקת מנות

ניתן להשוות תוצאות של "מנתח מנות" או "רחרחן מנות" (Packet sniffer) בשתי נקודות הגישה המתקשרות ביניהן. לדוגמה, במקרה שנקודה א' אינה מחזיקה בתיעוד שליחת מנות כלשהן, אשר נראו כמתקבלות בתיעוד בנקודה ב', או להפך, ניתן להסיק מהסתירה בתיעוד כי המנות זויפו, והוזרקו על ידי צד שלישי.
דריוש אקבלי

| --- | --- |

 לידה:  4 בפברואר 1951 (בן 73) טהראן, איראן 
 שם לידה:  דריוש אקבלי
 שם במה:  דריוש
 מוקד פעילות:  איראן 
 תקופת הפעילות:  מ-1970 
 סוגה:  מוזיקת פופ פרסית
 שפה מועדפת:  פרסית 
 dariush2000.com
 פרופיל ב-IMDb
 
דריוש אקבלי (בפרסית: داریوش اقبالی), ידוע גם רק כדריוש (בפרסית: داریوش), הוא זמר איראני.
ביוגרפיה > תחילת חייו

דריוש נולד בטהראן ב-4 בפברואר 1951 להורים ממיאנה (אנ'). הכישרון המוזיקלי שלו הוכר לראשונה בגיל תשע כשהופיע על הבמה בבית ספרו. כשהיה בן 20 חסן חייאטבאשי חשף אותו לציבור דרך הטלוויזיה האיראנית הלאומית. הוא זכה לפופולריות בזכות השיר שלו "אל תספר לי שאתה אוהב אותי" (בפרסית: "به من نگو دوست دارم").
ביוגרפיה > לפני המהפכה האיראנית

ב-1977, לפני המהפכה האיראנית באיראן, דריוש נבחר לזמר הפופולרי ביותר באיראן על ידי מגזין נוער. נוסף לכך דריוש עבד עם מספר כותבי שירים מפורסמים באיראן.
ביוגרפיה > לפני המהפכה האיראנית > מאסר

בתקופת שלטונו של מוחמד רזא שאה פהלווי, דריוש נעצר ונידון למאסר מספר פעמים בגלל ששר שירים פוליטיים. במהלך עונשו הראשון אמר פרוויס סאבטי, בכיר מהסאוואכ (המשטרה החשאית), כי לאחר שקצין הכתר עצר אותו, הוא הוחזק בבידוד למשך שישה חודשים. בסך הכל הוא ישב בכלא במשך 26 חודשים בתקופת מוחמד רזא פהלווי.
ביוגרפיה > לאחר המהפכה האיראנית

לאחר המהפכה האיראנית עזב דריוש את איראן ב-1978 והפך לחלק מסצנת המוזיקה הגולה בלוס אנג'לס. עבודתו מורכבת מיותר מ-208 שירים בלמעלה מ-27 אלבומים. הוא גם הופיע בשני סרטים איראניים. פרזנה חמסי, פרופסור לאתנומוזיקולוגיה, תיאר את דריוש כ"המוזיקאי הפופולרי האהוב ביותר בדורו" לצד גוגוש. השירים החדשים שלו מחו על המערכת הפוליטית החדשה של איראן, מה שגרם לפופולריות שלו לגדול עוד יותר, מה שהפך אותו לאחד הזמרים האיראנים המוכרים ביותר. כמו כן, בזמן שהותו בלוס אנג'לס, הוא תמך באיראנים שביקשו מקלט.
ביוגרפיה > התמכרות לסמים

מאז מאסרו הראשון דריוש סבל מהתמכרות להרואין מאז מאסרו הראשון. בשנת 2000 דריוש נגמל מהרואין והוציא לאור את השיר "Silent Miracle" (בפרסית: معجزه خاموش). השיר מתייחס לנקודת מפנה בחייו, שבה הוא סיים את היותו מכור. דריוש השיק את אתר ההחלמה שלו, https://www.ayeneh.org. לאחר מכן, הוא הקים את קרן בשם "Ayeneh" כדי לעזור למכורים איראנים. הקרן שלו סייעה עד כה ל-40,000 איראנים להיגמל מההתמכרות.
חיים אישיים

הוא נשוי לוונוס אקבלי.
הערות שוליים

↑  Dariush Songs, Albums, Reviews, Bio & More, AllMusic (באנגלית)
1 2  "به عبارت دیگر: گفتگو با داریوش اقبالی". BBC News فارسی (בפרסית). 20 בדצמבר 2011. נבדק ב-4 בספטמבר 2022. {{cite web}}:  (עזרה)
↑  ایران, عصر (17 באוקטובר 2017). "ماجرای حبس «داریوش» در دهه 50". fa (בפרסית). נבדק ב-4 בספטמבר 2022. {{cite web}}:  (עזרה)
1 2  Hemmasi, Farzaneh (2020). "A Nation in Recovery". Tehrangeles Dreaming: Intimacy and Imagination in Southern California's Azerbaijanian Pop Music. Duke University Press. ISBN 978-1-4780-0836-1.
↑  "تولد ۷۰ سالگی داریوش". BBC News فارسی (בפרסית). נבדק ב-4 בספטמבר 2022. {{cite news}}:  (עזרה)
↑  "gooya news :: society : داريوش و ترک "عمل"، دنا رباطي، شهروند". mag.gooya.com. נבדק ב-4 בספטמבר 2022. {{cite web}}:  (עזרה)
↑  "پاسخ های داریوش به سئوالات شما – بخش نخست: سه آلبوم تازه در راه است". رادیو فردا. Radio Farda. 19 באוקטובר 2007. נבדק ב-29 באוקטובר 2018. {{cite news}}:  (עזרה)
| --- | --- |
בקרת זהויות :  ISNI: 0000 0000 3912 9953  LCCN: no00059795  MusicBrainz: 2c6da157-1285-4b03-af4e-f76dbc0333e6  VIAF: 63554999   WorldCat (עם VIAF): 63554999 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דריוש אקבלי".
האמר H3

| --- | --- |

Hummer H3
 מאפיינים כלליים
 יצרן:  AM General (אנ')  Avtotor (אנ') (ברוסיה)
 שנות ייצור:  2005 – 2010
 הרכבה:  ארצות הברית ארצות הברית  רוסיה רוסיה  דרום אפריקה דרום אפריקה
 מודל קודם:  האמר H2
 חברת אם:  ג'נרל מוטורס
 מרכב:  מנוע קדמי, הנעה כפולה 4x4
 פלטפורמה:  GM GMT platform (אנ')
 אורך:  4,778 מ"מ  5,403 מ"מ (דגם האמר H3T)
 רוחב:  1,897 מ"מ
 גובה:  1,872 מ"מ (בין השנים 2006–2007)  1,859 מ"מ (בין השנים 2008–2010)
 משקל:  2,100–2,200 ק"ג (ריק)
 בסיס גלגלים:  2,482 מ"מ  3,409 מ"מ (דגם האמר H3T)
 מפרט טכני
 מנוע:  5 צילינדרים, 3.5 ליטר המפיק 220 כ"ס  5 צילינדרים, 3.7 ליטר המפיק 245 כ"ס  V8  צילינדרים, 5.3 ליטר המפיק 305 כ"ס
 הילוכים:  תמסורת אוטומטית - 4 מהירויות  תמסורת ידנית - 5 מהירויות
האמר H3 (באנגלית: Hummer H3) הוא SUV רחב, ממותג האמר בעל הנעה כפולה 4x4, מתוצרת יצרנית הרכב הכבד AM General (אנ') בבעלות יצרן כלי הרכב האמריקאי ג'נרל מוטורס אשר יוצר בין השנים 2005–2010 (משנת הדגם 2006) בארצות הברית.
ברוסיה יוצרו דגמי "האמר H2" באמצעות יצרנית הרכב הרוסית Avtotor (אנ') (ברוסית: Автотор).
היצרנית AM General נרכשה בשנת 1999 על ידי קבוצת ג'נרל מוטורס.
תצורות

5 דלתות - SUV.
4 דלתות - טנדר קבינה כפולה (דגם האמר H3T).
4 דלתות + דלת אחורית - לימוזינה.
"האמר H3"

מנוע קדמי.
מנועי בנזין.
סוג הנעה: הנעה כפולה 4x4.
בקרת יציבות.
בין השנים 2005–2009 נמכרו בארצות הברית 159,529 יחידות.
דגם "האמר H3" בשימוש משטרת דובאי.
גלריה

"האמר H3", שנת 2007
"האמר H3"
"האמר H3", שנת 2006
"האמר H3" (דגם טנדר האמר H3T)
"האמר H3" (דגם טנדר האמר H3T)
"האמר H3" (דגם טנדר האמר H3T)
"האמר H3" - לימוזינה
ראו גם

האמר
האמר H2
הערות שוליים

↑  "האמר H3" - היסטוריה nadaguides.com/Cars/Hummer/H3
↑  "האמר H3" conceptcarz.com/vehicle/z17713/hummer-h3-moab
↑  דגם האמר H3T paultan.org/2008/01/27/2009-hummer-h3t
↑  "האמר H3" שנת 2009 web.archive.org/web/20090222002957
דרור זאבי

| --- | --- |

 לידה:  1953 (בן 71 בערך) 
 ענף מדעי:  היסטוריה
 מקום לימודים:  אוניברסיטת תל אביב 
 מנחה לדוקטורט:  אהוד טולידאנו 
 מוסדות:  אוניברסיטת בן-גוריון בנגב  האוניברסיטה העברית בירושלים 
 תרומות עיקריות
 חקר ההיסטוריה והחברה של המזרח התיכון
 
דרור זאבי (נולד ב-1953) הוא היסטוריון חברתי ותרבותי של המזרח התיכון וממייסדי הפורום לחשיבה אזורית.
ביוגרפיה

דרור זאבי נולד בחיפה. אביו היה בני זאבי, לימים סגן ראש המוסד. עקב עיסוקו של האב נדדה המשפחה ממדינה למדינה וזאבי גדל ברחבי העולם, כולל באנגליה, בצרפת, בבלגיה ובישראל. במשך שנים רבות הוא שירת ביחידה 504 במודיעין.
עשה את כל תאריו האקדמיים, מהתואר הראשון לשלישי באוניברסיטת תל אביב: תואר ראשון בהיסטוריה של המזרח התיכון ובלשנות שמית (1983-1979), תואר שני בהיסטוריה של המזרח התיכון (1986-1983), נושא התזה היה: "עבדות באימפריה העות'מאנית, היבטים חברתיים ומשפטיים". בעקבות לימודיו נמשך זאבי למחקר אקדמי ועזב את הצבא (ב-1984) בדרגת רב-סרן (סא"ל במילואים). עבודת הדוקטורט שלו (1991-1986) הייתה בנושא "המאה העות'מאנית: מחוז ירושלים במאה ה-17" והיא נעשתה בהדרכתו של פרופ' אהוד טולידאנו. בשנים 1991–1992 עשה עבודת בתר-דוקטורט באוניברסיטת פרינסטון.
בתקופה ששהה בפרינסטון, התקשר אליו אבישי ברוורמן, נשיא אוניברסיטת בן-גוריון דאז, והזמינו להצטרף להקמת המחלקה למזרח התיכון באוניברסיטה. זאבי, ביחד עם פרופ' מאיר זמיר, הקים את המסלול ללימודי המזה"ת (שהפך מאוחר יותר למחלקה) החל משנת 1993/2 ומאז הוא מלמד באוניברסיטת בן-גוריון. בשנת 1992 התמנה למרצה, ב-1997 התמנה למרצה בכיר וב-2006 התמנה לפרופסור חבר. היה חוקר בסקידמור קולג' במדינת ניו יורק בשנת 2004, באוניברסיטת ברנדייס בבוסטון ב-2006, באוניברסיטת סַבַּנג'י באיסטנבול ב-2008, ובאוניברסיטת קוץ' באיסטנבול בשנים 2008–2009. בשנת 2015 התמנה לפרופסור מן המניין ועבר לחוג ללימודי האסלאם והמזרח התיכון באוניברסיטה העברית בירושלים, ולאחר מכן בחר לחזור לאוניברסיטת בן-גוריון.
זאבי היה ראש המחלקה הראשון, בראשה עמד בשנים 1995–1998 וכן בשנים 2002–2004. הוא היה ממקימי מרכז חיים הרצוג לחקר המזרח התיכון והדיפלומטיה, והיה הראשון שעמד בראשו, ושימש גם סגן דיקן הפקולטה למדעי הרוח והחברה.
היה הנשיא הראשון של אילמ"א (האגודה הישראלית ללימודי המזרח התיכון והאסלאם) שהיא המחליפה של החברה המזרחית, בשנים 2006–2009.
זאבי היה בין מייסדי התנועה לאיכות השלטון ביחד עם אליעד שרגא.
הקים (יחד עם ד"ר נמרוד הורביץ, ד"ר אסף דוד וד"ר שאול ינאי) אתר אינטרנט בעברית בשם "אפשר לחשוב", שמציג מאמרים פובליציסטיים על המזרח התיכון. מאוחר יותר הפך האתר לפורום למחשבה אזורית.
מחקריו > המאה העות'מאנית: מחוז ירושלים במאה השבע-עשרה

זוהי עבודת הדוקטור של זאבי, שהתפרסמה בשינויים מסוימים בעברית, אנגלית וטורקית. הספר הוא ניסיון מחקר היסטורי בסגנון היסטוריית האנאל, ושואף לכתוב היסטוריה טוטלית ארוכת-טווח של ירושלים במאה ה-17. הספר בוחן סדרת רבדים של החברה: את המבנה הפוליטי, חברתי, תרבותי, כלכלי, אגרארי, ומתוך זה נעשה ניסיון לתאר קהילה חיה. זאבי הסתמך בעיקר על מקורות עות'מאנים באיסטנבול ומקורות של בית-הדין השרעי במזרח ירושלים.
הספר העמיד שתי תזות עיקריות: האחת, בניגוד לדעה המקובלת לא ניתן לדבר על ירידה, שקיעה בארץ-ישראל במאה ה-17. אפשר לדבר על תהליכים של מרכוז וביזור שבהם יש פחות שליטה מהמרכז האימפריאלי ויותר סמכות לשליטים המקומיים. השנייה, דווקא מאמצי המירכוז של האימפריה העות'מאנית במחצית השנייה של המאה ה-17, גרמו ליותר נזק מאשר תועלת והביאו בסופו של דבר למרד גדול בתחילת המאה ה-18.
מחקריו > Producing Desire: Changing Sexual Discourse in the Ottoman Middle East

הספר עוסק בניתוח השיח העוסק במין ובמיניות בעולם המזרח-תיכוני עד העת החדשה. זאבי בדק מכלולי שיח שונים בעולם הטרום מודרני ובאימפריה העות'מאנית ובכל מכלול בדק את היחס לסוגיות שונות כגון מגעים מיניים מותרים ואסורים, הומוסקסואליות, הריון ולידה, אוננות ובעיות של אימפוטנציה. כל זאת הוא בחן ברפואה (בדיקת ספרי הרפואה החשובים ביותר שפורסמו במאות ה-16–18 וספרות ענפה של מדריכים בנושאי מיניות המצויים בשולי הדיסציפלינה הרפואית); ספרות פתרון החלומות העוסקת בהעמקה בחלומות בעלי אופי מיני; דת (המיסטיקה הסופית ששיח המין מרכזי בה, לעומת האורתודוקסיה שנזהרת מעיסוק במין); תיאטרון הצלליות הקרוי קַרַגוֹז (המחזות שהוצגו לקהל בתקופה ההיא עסקו במיניות בוטה, הרבה יותר מהנהוג במערב בימינו אנו); וספרות נוסעים (צרפתים ובריטיים שהגיעו לאימפריה העות'מאנית כתבו בזעזוע עמוק על ההתייחסות העות'מאנית למין).
זאבי בחן את השאלה כיצד כל העיסוק הבוטה הזה במין עולה בקנה אחד עם חברה אסלאמית שמרנית בת המאות הקודמות. בתשובה לכך הוא ענה בשתי תזות מאחדות: האחת היא שהשיח העות'מאני-האסלאמי (שאינו בהכרח מעיד על הפרקטיקה) היה מאוד פתוח ובלתי מצונזר עד המאה ה-19 והשנייה היא שדווקא המפגש עם הפוריטניות הוויקטוריאנית של המערב במאה ה-19 גרם להשתקה של כל מכלולי השיח האלה
מחקריו > The Thirty Year Genocide: Turkey's Destruction of its Christian Minorities 1894-1924

הספר שנכתב יחד עם פרופ' בני מוריס יצא בהוצאת Harvard University Press ב-2019 ותורגם למספר שפות, ביניהן איטלקית ויוונית. תרגום לעברית בשם "לילה ללא סוף" יצא בהוצאת עם עובד. הספר עוסק בטיהור האתני וההשמדה המתשמכת של המיעוטים הנוצרים באימפריה העוסמאנית - ארמנים, יוונים ואשורים ממספר עדות, תחת שלושה משטרים - הסולטאן עבדולהמיד (עד 1908) הוועד לאחדות וקדמה (1918-1909) והרפובליקה הטורקית של אתאתורכ. הספר מסתיים בחילופי האוכלוסין הגדולים בין טורקיה ליוון.
אודות מאמרים נבחרים > Back to Napoleon

עוסק בשאלה מתי התחילה העת החדשה במזרח התיכון. התזה השמרנית גורסת שהעת החדשה התחילה עם פלישת נפוליון למצרים. זאבי מסביר מדוע התזה הזו בעייתית ולה חלופות ביקורתיות יותר בהן: תהליך ההשתלבות בכלכלת העולם המערב-אירופית, ותזה חדשה הטוענת ששינויים חברתיים וכלכליים במזרח התיכון הצמיחו מודרנה מקומית במקביל לאירופה. בסופו של דבר, זאבי משלים את המעגל, חוזר לנפוליון ומסביר שהמודרנה כפי שאנו מכירים אותה כיום היא במידה רבה תוצר של המפגש הקולוניאלי, הן באירופה והן במזרח התיכון.
אודות מאמרים נבחרים > מסמכי ביה"ד השרעי

מאמר ביקורתי על השימוש בסיג'יל (מסמכי בית-הדין השרעי). זאבי ניסה להראות שחוקרים מתייחסים למסמכים אלו כאל מקור שקוף להבנת האירועים, בעוד שלמעשה המסמך הכתוב הוא תוצר של סדרת מהלכי תרגום לשוניים, תרבותיים ומשפטיים (מערבית מדוברת לספרותית, מלשון עממית ללשון משפטית, תהליכי כתיבה והעתקה), ובסופם נוצר פער משמעותי בין מה שכתוב במסמכים לבין מה שנעשה בפועל.
אודות מאמרים נבחרים > Kul and Getting Cooler

המאמר עוסק בעבדי הסולטאן באימפריה העות'מאנית. חלקם היו עבדים באופן נומינלי, על-מנת להיות חלק מהאליטה, וחלק אחר היו עבדים ממש. כולם נשאו בתפקידים נכבדים, כמו מושלי מחוזות או קצינים בכירים. זאבי מראה שדווקא האנשים האלה היו מובילי הרפורמות המשפטיות של המאה התשע-עשרה, ובתוקף תפקידם חוקקו רפורמות נגד הדיכוי הכרוך בעבדות בשם המודרניזציה. תוך כדי כך הם ביטלו את העבדות ובזאת גם גרמו בעקיפין לביטול מעמדם המיוחד ולכריתת הענף שישבו עליו כאליטה שלטונית.
ספריו

Dror Ze’evi (1996),
An Ottoman Century: The District of Jerusalem in the 1600s (Ithaca: State University of New York Press) 250 pp. (הספר בקטלוג ULI)
דרור זאבי (1996),
המאה העות'ומאנית: מחוז ירושלים במאה השבע-עשרה (ירושלים: יד בן-צבי) (הספר בקטלוג ULI)
Dror Ze’evi (2000),
Kudüs: 17 yüzyılda bir Osmanlı sancağında Toplum ve Ekonomi (Istanbul: Tarih Vakfi)
Dror Ze’evi (2006),
Producing Desire: Changing Sexual Discourse in the Ottoman Middle East, 1500-1900, (Berkeley: University of California Press) (הספר בקטלוג ULI)
Dror Ze’evi (2008),
Müsülman Osmanlı Toplumunda Arzu ve Aşk (Istanbul: Kitab Yayinevi)
Unrefereed: Dror Ze’evi (1992),
Travellers’ Hebrew (Trans Atlantic Publications) (הספר בקטלוג ULI)
Morris, Benny; Ze’evi, Dror (2019), The Thirty-Year Genocide: Turkey's Destruction of Its Christian
Minorities, 1894–1924 (Harvard University Press) ISBN 978-0-674-91645-6
הערות שוליים

↑   הילו גלזר, המזרחנים החדשים רוצים לגלות לנו את העולם הערבי האמיתי, באתר הארץ, 18 ביוני 2015
↑  דליה קרפל, היו זמנים באיסטנבול, באתר הארץ, 16 בינואר 2007
↑  Dror Ze’evi (2004)
“Back to Napoleon: Thoughts on the Beginning of the Modern Era in the Middle East” (August 2004), pp. 72-92.
Mediterranean Historical Review
↑  Dror Ze’evi (1998)
“The Use of Ottoman Shari`a Court Records as a Source for Middle Eastern Social History: A Reappraisal” (January 1998), pp. 35-57
Islamic Law and Society
↑  Dror Ze’evi (1996)
“Kul and Getting Cooler: The Dissolution of an Elite Collective identity in the Ottoman Empire”. (December 1996) pp. 177-195
Mediterranean Historical Review
| --- | --- |
בקרת זהויות :  NLI: 987007306361705171  PLWABN: 9812388919105606  BIBSYS: 1542227329588  BnF: cb13521617g (data)  CiNii: DA10683216  GND: 1189750406  ISNI: 0000 0001 0655 1004  LCCN: n95054717  NKC: jo20201077584  NTA: 157227529  RERO: 02-A027080747  SUDOC: 050256491  VIAF: 78778727   WorldCat (עם VIAF): 78778727
הוול ד'ה

הוול אפ קדל' (בוולשית: Hywel ap Cadell; סביב 880 – 949/950) המוכר בשם הוול ד'ה (Hywel Dda; "הוול הטוב") היה מלך וולשי אשר ייסד את ממלכת דהייברת' בדרום ויילס ואיחד את רוב ויילס במאה ה-10.
הוול היה בנו של קד'ל אפ רודרי ונכדו של רודרי הגדול, הוא ירש יחד עם אחיו את ממלכת סייסל'וג וירש גם את ממלכת דאווד דרך נישואיו ליורשת העצר. עם מות אחיו ב-920 הוא איחד את שתי הממלכות וייסד את ממלכת דהייברת', במשך השנים עד לשנת 942 הצליח הוול להשתלט על רוב ממלכות ויילס, כולל ממלכת פוויס וממלכת גוויניד' בצפון, מה שהכנה לו את התואר "מלך הבריטונים" בדברי ימי אלסטר ודברי ימי קמבריה. הוול הוא השליט הוולשי היחיד שזכה לכינוי "הטוב", ככל הנראה משום היחסים הטובים שהיו לו עם הממלכות האנגלו-נורמניות ממזרח ועבור ביסוס "חוקי הוול" שנחשבו לחוקים מתקדמים וצודקים והיוו בסיס לחוק הוולשי הנהוג עד להחלת החוק האנגלי בוויילס במאה ה-16.
קורות חיו

הוול אפ קאדל' נולד סביב שנת 880, בנו של קאדל' אפ רודרי ונכדו של רודרי הגדול. אביו של הוול קיבל לידיו את ממלכת סייסל'וג, חלק מהשטח שכבש אביו רודרי, לאחר טביעתו של מלך סייסל'ו ב-872. עם מותו של קאד'ל סביב 911, סייסל'ו עברה לשליטה של הוול ואחיו הצעיר קלידוג ששלטו בה יחד. הוול היה נשוי לאלן, יורשת בעצר של ממלכת דאווד, ולאחר מותו של אביה ל'יווארץ' ב-904 עברה הממלכה לשליטתו של הוול. בשנת 920 נפטר אחיו של הוול, קלידוג, והוא נותר המלך היחיד של סייסל'ו מה שאיפשר לו לחבר את שתי הממלכות יחד וליסד את ממלכת דהייברת' המאוחדת שחלשה על כלל הרבע הדרום-מערבי של ויילס.
בשנת 928 הוול עלה לרגל לרומא והיה לשליט הוולשי הראשון לעשות זאת בהצלחה ולשוב. לאחר שובו, ביסס הוול קשר טוב עם מלך אנגליה אתלסטן (שהוכתר שנה קודם) ולמעשה הכפפיף את עצמו לשלטון הכתר האנגלי בשונה משליטים אחרים, מה שהקנה לו כוח רב בחצר המלוכה האנגלית. בשנת 934 הוול תמך וסייע בפלישה של אתלסטאן לסקוטלנד לצד כוחות וולשים מממלכת גוויניד', ממלכת ברכיניוג וממלכת גוונט. ב-942, מלך גוויניד' אידוול אפ אנרווד (בן דודו של הוול) מרד במלך האנגלי אדמונד הראשון, כתוצאה מהמרד הכושל אידוואל ואחיו אליסד' נהרגו בקרב. בניו של אידוואל היו אמורים לרשת את ממלכת גוויניד', אך הוול השתמש בהשפעתו וכוחו הרב לשלוח אותם לגלות ולקחת את כס הממלכה לעצמו, מה שהקנה לו גם את השליטה בממלכת פוויס שהייתה כפופה לגוויניד'. בשלב זה השלים הוול את השליטה שלו ברוב הגדול של ויילס, כשהוא עומד בראש כל ממלכות ויילס מלבד ממלכת גוונט וגלוסינג בקצה הדרום-מערבי של ויילס.
מורשת

לאחר מותו של הוול ב-949 או 950, הממלכה המאוחדת שהקים התפצלה, כאשר ממלכת גוויניד' נלקחה על ידי שני בניו של אידוול, לאגו ואידוול אפ אידוול, והשליטה בממלכת דהייברת' התפצלה בין בניו של הוול. איחוד הנרחב שהצליח הוול להשיג ברוב המכריע של ויילס, היה אירוע שהתרחש מספר פעמים בודדות לאורך ההיסטוריה של ויילס בימי הביניים (בהם גם תחת שלטונו של סביו רודרי הגדול) והיווה בסיס רעיוני לוויילס מאוחדת ועצמאית.
חשיבותו הרבה להיסטוריוגרפיה והזהות הלאומית הוולשית ניכרים גם במספר מוסדות חשובים הכרויים על שמו, בהם ועד הבריאות של אוניברסיטת הוול ד'ה האחראי על המרכזים הרפואיים של שירות הבריאות הלאומי ברחבי דרום-מערב ויילס. גם בניין האספה המקורי של הפרלמנט הוולשי נקרא בית הוול (Tŷ Hywel), כאשר כיום משמש את הרשויות השונות של הפרלמנט לצד בית באספה החדש שנחנך ב-2006.
חוקי הוול ד'ה

"חוק הוול" (בוולשית: Cyfraith Hywel) המוכר גם בתור "המשפט הוולשי" (בלטינית: Leges Walliæ), הוא אוסף חוקים שעל פי המסורת נאגדו על ידי הוול ד'ה. חוקי הוול התבססו על החוק הקלטי שהיה נהוג בוויילס, בתוספת השפעות שונות לאורך השנים. הספר הקדום ביותר הכולל את החוקים מתוארך למאה ה-12, אך בכל התייחסות לחוקים מצוין שמו של הוול בתור זה שאיגד אותם לראשונה.
על פי המסורת, הוול הזמין 12 אנשי משפט מרחבי ויילס לדון ולכתוב את אוסף החוקים, כאשר החוקים נכתבו בשלושה עותקים, אחד נשלח לאברפראו (חצר ממלכת גוויניד' בצפון), אחד לדינוור (חצר ממלכת דהייברת' בדרום), ועותק אחד שימש את חצר המלך הוול באשר יהיה. החוקים עצמם התחלקו לשתי קטגוריות עיקריות; חוקי חצר המלך (השלטון) וחוקי הארץ (משפט פלילי ואזרחי).
המשפט הוולשי נחשב כיום למתקדם מאוד, כאשר מרכיבים מהותיים בו היו שונים מאוד מהחוקים הנהוגים ברחבי אירופה בתקופה. כך לדוגמה היחס לרצח, אשר נחשב פשע כנגד משפחת הנרצח ולא פשע כנגד החברה או השלטון, ומשום כך משפחת הרוצח שילמה קנס של כסף ורכוש למשפחת הנרצח למשך שבעה דורות. חוקים אחרים הנוגעים בתקיפה או שוד כללו מרכיב של הבנה של הפושע ולרוב הסתכמו בתשלום קנס, בשונה מהתפיסה הנהוגה מחוף לאירופה של עין תחת עין. היחס לנישואין היה אף הוא מהפכני כאשר לאשה הנכנסת לברית נישואין היה הרבה יותר כוח מהנהוג בתקופה, בשלב הראשון הנישואין היו תקפים לשבע שנים בלבד - כאשר בסופן לאישה היה חופש לעזוב מרצונה את בעלה ולקבל חצי מרכושו.
חוק הוול הונהג ברוב חלקי ויילס (מלבד אזורי הספר הוולשי), המרכיב הפלילי שלו הוחלף על ידי החוק האנגלי עם כיבוש ויילס וחקיקת חוק ריד'לן ב-1284 ושאר החוקים הוחלפו על ידי החוק האנגלי בחוק חוקי ויילס 1535 - 1542 עם החלת הריבונות האנגלית באופן מלא על ויילס.
ממלכות ויילס תחת שלטונו של הוול (בכחול) כולל השנים בהם הוא החל למלוך בהן.
הזרקת HTTP Header

הזרקת HTTP Header הוא סוג של פגיעויות ביישומי רשת כמו אתרי אינטרנט, המנוצלות על ידי תוקף בכך שהוא גורם לרכיב Header בפרוטוקול HTTP להשתנות על פי נתונים שהכניס המשתמש. פגיעות זו יכולה לשמש לכמה סוגים של תקיפות סייבר, ביניהן ‏HTTP response splitting,‏ Session fixation ‏דרך הכותרת Set-Cookie ,‏ XSS וכן התקפות Redirect דרך שינוי כתובת ה URI בכותרת ה location.
הזרקות כותרות HTTP הוא תחום חדש יחסית שפורסם לראשונה על ידי עמית קליין במחקרו על request/response ו smuggling/splitting‏.
לקריאה נוספת

File Download Injection
OWASP HTTP request Splitting
OWASP Testing for HTTP Splitting/Smuggling
HTTP Smuggling in 2015
כלים

Wapiti Open Source Header, XSS, SQL and LDAP injection scanner
הערות שוליים

↑  Linhart, Klein, Heled, and Orrin: HTTP Request Smuggling, 2005, Watchfire Corporation. Retrieved on 22 December 2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הזרקת HTTP Header".
ערך זה הוא קצרמרבנושא מחשבים. אתם מוזמנים לתרום לוויקיפדיה ו.